孫慧雪追MIRROR被酸民鬧「品味有問題」 大批網民力撐:每人都有追偶像自由
孫慧雪捧鏡仔場 與Edan & Jer集郵成功
日前雪雪去捧鏡仔場,她在IG上分享了欣賞由MIRROR主演的電影《12怪盗》,期間更與其中幾位成員合照,孫慧雪興奮表示:「全家一齊支持 #12怪盜 集郵成功 上一次同12子合照已經係2019 #水哥勁興奮 究竟媽媽興奮啲定水哥興奮啲?」。
網民批評:咁低質素嘅都搵嚟做偶像 孫慧雪不甘示弱反擊
不過帖文一出,有網友對於前TVB藝人與ViuTV現役男團成員有互動,即惹來熱議,有位網民批評「咁低質數(素)嘅都搵嚟做偶像,簡直影衰自己,估唔到你啲品味咁差」雪雪隨即回應:「要學習唔好隨意詆毀人,如果唔係,人哋會覺得你人品唔好」。
雪雪最後更希望大家拗交:「本來係一個開心post,各人都有唔同想法!唔同意嘅咪笑下就算啦,無謂嘥神激氣💕呢度係想大家開心嘅」
大批網民力撐雪雪:每人都有追偶像自由
事後亦有更多網民力撐雪雪,更認為每人都有追偶像的自由:「其實我覺得,鍾唔鍾意都好,都唔應該抵毁/罵人,真係會睇到修養人品!」「人地鍾意咩偶像都要管,而家啲網民真係好惡,批鬥時代咁樣」「修養既重要性」「撐雪雪!」「中意邊個關佢_事咩」「撐或唔撐都不用踩」
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!